13 
allalam veritati consentaneam et Painted Goose (Anserem pictum) Lathamii cum 
A. picto Pallasii identicum duximus et imo adeo nomen Anseris picti tabulae 
nostrae inseruimus; impressa autem et coloribus jam picta tabula errorem detexi- 
mus, eamque ob causam Lectorem Benevolum rogatum velimus, ut loco nominis 
Anseris picti Pali substituat nomen Anser Canagicus. Conf. etiam quae in Bulletin. 
scientifique de 1’Acad. Imper. de St.-Pelersb. T. I. n. 5. exposuimus. 
De vitae genere, quod valde dolendum, nihil constat. Secundum Pallasium, 
qui Merchii auctoritate usus esse videtur, in insulis versus Americam extensis 
admodum frequenter invenitur, ita ut laqueis adeo capi dicatur. In Aleutarum 
lingua teste eodem Kamghang appellatur. 
Tabulae explicatio. 
Tabula nostra prima Anserem Canagicum adultum ad quartam naturalis mag- 
nitudinis partem redactum secundum specimen Musei Academici exhibet. 
2. Anser (Bernicla) leucopareius Nob. 
Character essentialis. 
Corpus e cinereo fuscescens, pennis albido -marginatis. Caput et collum, 
praeter maculam albam insignem, utrinque in regione parotica obviam, et annulum 
angustissimum, album, collum terminantem, atra. 
Srnonymia. 
Anser canadensis Pallas Zoographia Bosso-Asiat. Tom. II. p. 230. n. 325; 
exclusis synonymis omnibus ab ipso allatis. 
Anser leucopareius Brandt Bulletin Scicntif. d. 1’Acad. Imper. d. St.-Petersb. 
T. I. n. 5. p. 57. 
Descriptio. 
Anseris leucoparen nomine Anseris speciem designamus illam, quam Pallasius 
in Zoographiae loco laudato Anserem canadensern appellavit. Pallasium verum 
Anserem canadensern ante oculos non habuisse quivis intelliget , qui descriptio- 
nem ejus cum specimine vel descriptione et figura accurata Anseris Canadensis 
diligentius comparaverit. Quum felici fortuna in Museo Academico non solum spe- 
